b"\n_START_ARTICLE_\nCal Peret\xc3\xb3 (Castellnou de Seana)\n_START_SECTION_\nDescripci\xc3\xb3\n_START_PARAGRAPH_\nEdifici de dos plantes i golfes. La planta baixa \xc3\xa9s de carreus i la porta d'arc escarser i rebaixat. Una cornisa separa la primera planta de la segona, en aquesta darrera s'obren tres portes balconeres de pedra. La casa de solidesa not\xc3\xb2ria, tenia una entrada espaiosa i escala fins al primer pis. La Sala gran de Cal Perxe havia servit per fer totes les representacions teatrals des dels anys cinquanta del segle XX.\n_START_SECTION_\nHist\xc3\xb2ria\n_START_PARAGRAPH_\nAquesta casa era coneguda com a Cal Perxe, i el propietari era Ramon Carulla i Valls. Era la casa predominant de la poblaci\xc3\xb3. Els casals de gra i els cellers de Cal Perxe eren importants. Cap al 1997, la planta baixa, fou objecta d'una reforma notable: una finestra fou substitu\xc3\xafda per la porta del garatge."